पानी निकालकर ही स्टार्ट करें, इन उपायों से गीली सड़कों पर नहीं फिसलेंगे
Monsoon Rainfall Driving Safety; What are the essential safety guidelines for driving in heavy rain during the monsoon? बारिश में स्कूटी, बाइक और कार में कोई दिक्कत न हो और एक्सीडेंट का खतरा न रहे, इसके लिए क्या करना चाहिए?
तेज बारिश से सड़कें और कई रास्तों में जलभराव हो जाता है। जिससे गाड़ियां चलते-चलते बंद हो जाती हैं। सड़कें गीली होने से गाड़ियों के फिसलने का भी डर रहता है। ऐसे में एक्सीडेंट होने की भी आशंका रहती है।
अभी राजस्थान, मध्यप्रदेश, बिहार, उत्तर प्रदेश सहित कई राज्यों में लगातार बारिश हो रही है। जगह-जगह सड़कों पर भारी जलभराव हो गया है। इस दौरान लोगों को कई दिक्कतों का सामना करना पड़ता है।
आज जरूरत की खबर में जानते हैं कि बरसात के मौसम में कार और टू व्हीलर से चलने पर किन बातों का ध्यान रखना चाहिए? पानी में आपकी गाड़ी अचानक फंस जाए तो क्या करना चाहिए…
सवाल: बारिश में स्कूटी, बाइक और कार में कोई दिक्कत ना हो और एक्सीडेंट का खतरा ना रहे, इसके लिए क्या करना चाहिए?
जवाब: इसे ग्राफिक से समझिए-
सवाल: सड़क पर पानी भरा है, ऐसे में कार या टू-व्हीलर निकालना सेफ रहेगा या नहीं?
जवाब: आपको जहां जाना है उस सड़क पर बहुत पानी भरा है तो पहले थोड़ी देर रुकिए। आगे जा रही किसी बड़ी गाड़ी को देखें कि उसका टायर पानी में कितना डूब रहा है।
अगर आपको ऐसा लगता है कि आपकी गाड़ी के टायर आधे से ज्यादा नहीं डूबेंगे, तो धीमी स्पीड में वहां से अपनी गाड़ी निकाल लें।
सवाल: सड़क पर पानी भरा होने से कार कैसे बंद हो जाती है?
जवाब: इंजन तक पानी जाने के दो रास्ते होते हैं।
पहला- एयर फिल्टर के जरिए पानी इंजन तक जा सकता है। एयर फिल्टर का इनटेक पाइप अधिकतर कारों के नीचे होता है। इंजन के लिए हवा खींचते समय पाइप से पानी भी आ जाता है और इंजन तक चला जाता है।
दूसरा- एग्जॉस्ट पाइप से पानी में कार चलाते समय अगर एक्सीलेटर से पैर हटता है या गियर बदलने के लिए क्लच यूज करते हैं, तो एक्सीलेटर से पानी अंदर तेजी से चला जाता है। एयर फिल्टर की की तुलना में एग्जॉस्ट पाइप से ज्यादा क्वांटिटी में पानी अंदर जाता है और इंजन को काफी नुकसान होता है।
अब बारिश के दौरान होने वाली अलग-अलग सिचुएशन पर बात करते हैं…
जब सड़क पर पानी भरने से गाड़ी बंद हो जाए तब क्या करें
अगर आप कभी गाड़ी चलाते हुए पानी में फसं जाए तो इन बातों का ध्यान रखें-
एग्जॉस्ट में पानी न जाने दें: एग्जॉस्ट में पानी जाने से इंजन खराब हो जाता है। इसलिए इसे पानी से बचाकर चले। अगर किसी सड़क पर पानी जमा है तो धीमी स्पीड में गाड़ी चलाएं। लगातार एक्सीलेटर लेते रहें, जिससे पानी एग्जॉस्ट में न जाए।
कार की स्पीड कम रखें: बारिश में गीली सड़कों पर ट्रैक्शन कम हो जाता है। साथ ही बारिश में विजिबिलिटी भी कम हो जाती है। इसलिए यह बहुत जरूरी हो जाता है कि गाड़ी की स्पीड कम रखें। जिससे गाड़ी पर कंट्रोल बना रहे।
कार से बाहर निकल लें: अगर किसी जगह खूब पानी भरा हो तो गाड़ी को किसी सेफ जगह पर पार्क कर दें।
अगर गाड़ी में पानी भरने लगा है तो गाड़ी से बाहर आ जाएं। इस सिचुएशन में वायरिंग में शॉर्ट सर्किट हो सकता है और गाड़ी लॉक हो सकती है। इसलिए बचने के लिए गाड़ी से बाहर आ जाएं।
इमरजेंसी किट साथ रखें: गाड़ी में एक इमरजेंसी किट जरूर रखें। इसमें कुछ औजार, टॉर्च, रस्सी, मोबाइल चार्ज USB केबल, फर्स्ट ऐड किट, खाने-पीने का थोड़ा सामान।
इमरजेंसी में तोड़े खिड़की: पानी भरने से अगर गाड़ी लॉक हो गई है, आप बाहर नहीं आ पा रहे तो खिड़की तोड़ दें। गाड़ी में छोटा हथौड़ा रखें, जो ऐसी सिचुएशन में काम आ सकता है। अगर गाड़ी में हथौड़ा नहीं है तो हेडरेस्ट के रॉड से शीशे तोड़ सकते हैं।
कार में सफर करते समय जरूर रखें ये सामान
